Polisie deursoek Clearwater Mall ná bomdreigementClearwater Mall nadat dit ontruim is. Foto: ER24 Die polisie se bom- en honde-eenhede het Maandagoggend Clearwater Mall in Roodepoort, Johannesburg, gefynkam nadat ŉ bomdreigement ontvang is. “Die twee eenhede is deur die winkelsentrum nadat almal ontruim is,” het maj. Mack Mngomezulu, polisiewoordvoerder, gesê. “Hulle het die plek deursoek en sover nog niks gekry nie.” Hy het gesê winkelbestuurders is weer toegelaat in die sentrum. Hulle sal deur personeel gevolg word, waarna inkopiegangers weer toegelaat sal word. Cecile Braun, die sentrum se bemarkingsbestuurder, het gesê iemand het die bomdreigement tydens ŉ telefoonoproep gemaak. “Ons het die oproep ontvang en prosedure gevolg deur die sentrum te ontruim en die polisie te ontbied,” het Braun gesê.